E pelech e tremenas Mari he bloaveziou diweza? Ne ouzomp ket. En Efez a lavar darn. Efez a oa eur gêr vras eus an Azi. An Abostol Sant Paol a oa tremenet dreizi en eur brezeg an Aviel. Sant Yann a oa deuet war e lerch hag a oa chomet eur pennad amzer.  Met Sant Yann ne deuas ket da Efez araok ar bloaz 65 pe 70, dan ampoent Mari he dije bet dija etre pevar-ugent vloaz ha pemp bloaz ha pevar-ugent. Nemañ ket da gredi en defe Hor Salver astennet keit-se harlu e vamm war an douar.